# Atemptat a la terminal Port Authority de 2017

L'11 de desembre de 2017, un artefacte explosiu adherit al cos de l'atacant va ser detonat en els voltants de la de l'estació d'autobusos de Port Authority, al Midtown Manhattan, a Nova York, deixant 4 ferits, cap d'ells de gravetat, apart de l'atacant. L'alcalde de la ciutat, Bill de Blasio, va descriure l'incident com "un intent d'atac terrorista". El presumpte culpable va ser identificat per la policia com Akayed Ullah, un immigrant bengalí de 27 anys.

## Atemptat

Durant el matí del dilluns 11 de desembre de 2017, es va produir una explosió en els passadissos que uneixen la terminal d'autobusos de Port Authority i l'estació de metro "Carrer 42-Terminal d'Autobusos de l'Autoritat Portuària (línia de la Vuitena Avinguda)". Aquesta explosió va ser causada per un home suïcida que volia immolar-se en el passadís. En total, 4 persones van resultar ferides, apart de l'atacant. Més tard, el mateix alcalde de Nova York, Bill de Blasio, va confirmar que el fet era un atemptat terrorista. Segons les autoritats, la bomba va explotar parcialment fet que va disminuir els efectes de l'explosió i que l'atacant i els vianants quedesin ferits tan sols lleument.

### Conseqüències

Les autoritats van evacuar preventivament diverses línies de metro, que després van tornar a funcionar. A més a més es van tancar diversos carrers per la zona propera a Times Square.

## Perpetrador

El Departament de Policia de Nova York va detenir un home caigut al terra del passadís que tenia adherit al cos una bomba amb cables i un paquet de bateries. L'atacant va ser identificat com Akayed Ullah, un home de 27 anys que havia emigrat de Bangladesh el 2010 i residia a Brooklyn. La policia va seguir investigant si l'home estava relacionat amb algun grup armat o tenia altres motivacions per dur a terme l'atemptat, però, segons va confessar a la policia, havia «actuat en nom de l'Estat Islàmic per venjar la mort de musulmans al món». Més tard, la policia va confirmar el que havia dit Akayed Ullah i va oficialitzar que l'activista estava inspirat per Estat Islàmic.

## Reacció

El president Donald Trump va dir: "En les últimes setmanes, hi ha hagut dos atacs terroristes, aquí, a la ciutat de Nova York, realitzats per estrangers amb carta verda de residència. El primer atacant va arribar amb la "loteria de visats", el segon va entrar mitjançant la immigració en cadena, dons bé, acabarem amb totes dues vies". Després d'aquest atac, va demanar el final dels visats per a immigrants de diversitat i els visats per immigració en cadena (parents residents, etc..), fent una declaració similar a la que havia fet després de l'atac del camió a Lower Manhattan el 31 d'octubre de 2017.

## Vegeu també

* Atemptat de Nova York de 2017
* Gihadisme

## Referències

* ↑ «Suspect In Manhattan Subway Blast Was Wearing 'Low-Tech' Device». NPR, 11-12-2017 [Consulta: 12 desembre 2017].
* ↑ «Un ataque terrorista en el corazón de Nueva York deja cuatro heridos». La Estrella de Panamá, 11-12-2017. Arxivat de l'original el 11 de desembre 2017 [Consulta: 12 desembre 2017].
* ↑ (www.dw.com), Deutsche Welle. «“Intento de ataque terrorista” en estación de metro y bus de Nueva York | El Mundo | DW | 11.12.2017». [Consulta: 11 desembre 2017].
* ↑ «Mayor says NYC explosion was attempted terrorist attack». , 11-12-2017 [Consulta: 11 desembre 2017].
* ↑ Agrawal, Nina «Suspect in N.Y. blast had pipe bomb strapped to body, was among 4 injured, authorities say». , 11-12-2017 [Consulta: 11 desembre 2017].
* ↑ «Por una explosión desconocida evacúan el subte en Nueva York». [Consulta: 11 desembre 2017].
* ↑ «Qué se sabe de Akayed Ullah, el presunto autor de la explosión en Nueva York». [Consulta: 11 desembre 2017].
* ↑ «Bomb suspect Akayed Ullah inspired by ISIS, studied bombs online: source». [Consulta: 11 desembre 2017].
* ↑ «El presunto autor del ataque fallido en NY quería causar gran número de muertos, según autoridades». [Consulta: 12 desembre 2017].
* ↑ «Se inspiró en el grupo Estado Islámico y detonó bomba en NY». , 11-12-2017 [Consulta: 12 desembre 2017]. Arxivat 2017-12-13 a Wayback Machine. «Còpia arxivada». Arxivat de l'original el 2017-12-13. [Consulta: 14 desembre 2017].
* ↑ «U.S. slaps terror charges on accused Times Square bomber», 13-12-2017.
* ↑ «After NYC subway bombing, Trump slams 'chain migration'». The Times of India, 12-12-2017. [Consulta: 12 desembre 2017].
* ↑ «President Trump on Port Authority Bombing: 'End Chain Migration'». WNBC - NBC 4 NYC [Consulta: 13 desembre 2017].
* ↑ «Trump renews calls to end visa lottery, chain migration after New York attack». The Economic Times, 13-12-2017. [Consulta: 13 desembre 2017].]